ചാമ്ബ്യന്സ് ലീഗ് എ സി മിലനെ തകര്ത്ത് ലിവര്പൂള്, അത്ലറ്റികോ മാഡ്രിഡിന് സമനില യുവേഫ ചാമ്ബ്യന്സ് ലീഗ് ഫുട്ബോള് ഗ്രൂപ്പ് ബി യിലെ ആദ്യ പോരാട്ടത്തില് ജയത്തോടെ തുടങ്ങി ലിവര്പൂള്. എ സി മിലനെയാണ് രണ്ടിനെതിരെ മൂന്ന് ഗോളുകള്ക്ക് ലിവര്പൂള് പരാജയപ്പെടുത്തിയത്. കളി തുടങ്ങി ഒന്പതാം മിനുട്ടില് മിലാന് താരം ഫികയൊ ടൊമോരിയുടെ സെല്ഫ് ഗോളില് ലിവര്പൂള് ലീഡ് നേടി. എന്നാല് ആദ്യ പകുതിയില് തന്നെ രണ്ടു ഗോളുകള് നേടി മിലാന് ലിവര്പൂളിനെ പിന്നിലാക്കിയെങ്കിലും രണ്ടാം പകുതിയില് മുഹമ്മദ് സലാഹ്, ജോര്ദാന് ഹെന്ഡേഴ്സണ് എന്നിവരുടെ ഗോളില് ജയം ലിവര്പൂള് സ്വന്തമാക്കി. അന്റെ റെബിക്, ബ്രാഹിം ഡയസ് എന്നിവരാണ് മിലന് വേണ്ടി ആശ്വാസഗോളുകള് നേടിയത്. ജയത്തോടെ ഗ്രൂപ്പില് ഒന്നാം സ്ഥാനത്താണ് ലിവര്പൂള്. അതേസമയം ഗ്രൂപ്പ് ബിയിലെ മറ്റൊരു മത്സരത്തില് അത്ലറ്റികോ മാഡ്രിഡിന് സമനില. എഫ് സി പോര്ട്ടോയോടാണ് അത്ലറ്റിക്കോ മാഡ്രിഡ് ഗോള്രഹിത സമനില വഴങ്ങിയത്. മത്സരത്തില് അത്ലറ്റിക്കോ ആധിപത്യം പുലര്ത്തിയെങ്കിലും ഗോള് നേടുവാന് സാധിച്ചില്ല. മത്സരത്തിന്റെ അധികസമയത്ത് പോര്ട്ടോ താരം ചാന്സെല് ബെമ്ബ മംഗുലു ചുവപ്പ് കാര്ഡ് കണ്ട് പുറത്താവുകയും ചെയ്തു. സമനില പാലിച്ചതോടെ ഗ്രൂപ്പില് അത്ലറ്റിക്കോ രണ്ടാം സ്ഥാനത്താണ്. ലോകം മുഴുവന് കോവിഡ് ഭീഷണിയില് കഴിയുന്ന ഈ കാലത്ത്, എല്ലാവരും മാസ്ക് ധരിച്ചും സാനിറ്റൈസ് ചെയ്തും സാമൂഹ്യ അകലം പാലിച്ചും വാക്സിന് എടുത്തും പ്രതിരോധത്തിന് തയ്യാറാവണമെന്ന് ടൈംസ്കേരള അഭ്യര്ത്ഥിക്കുന്നു. ഇതൊരു യുദ്ധമാണെന്നും വിജയം മാത്രമാണ് നമ്മുടെ ലക്ഷ്യമെന്നതും മറക്കാതിരിക്കുക,